GIFT ผุดบ.ย่อยขายเครื่องสำอางอาหารเสริม หวังขยายธุรกิจหนุนรายได้-กำไรโต
GIFT ผุดบริษัทย่อย “เนเชอรัล กิ๊ฟ โซไซตี้” ขายเครื่องสำอาง-อาหารเสริม ทุนจดทะเบียน 1 ลบ. หวังขยายธุรกิจหนุนรายได้-กำไรโต
21 ธ.ค. 2560

บริษัท แกรททิทูด  อินฟินิท จำกัด (มหาชน) หรือ GIFT ระบุว่า ที่ประชุมคณะกรรมการบริษัท เมื่อวันที่ 18 ธ.ค.60 คณะกรรมการบริษัทมีมติอนุมัติแผนการลงทุนในการจัดตั้งบริษัทย่อยเพื่อขายสินค้าเครื่องหอมและเครื่องสำอาง สินค้าประเภทอาหารเสริม ภายใต้ชื่อ บริษัท เนเชอรัล กิ๊ฟ โซไซตี้ จำกัด โดยจะจดทะเบียนจัดตั้งภายในเดือนธ.ค.60
ด้วยทุนจดทะเบียน  1,000,000 บาท ประกอบด้วยหุ้นสามัญ 10,000 หุ้น มูลค่าที่ตราไว้หุ้นละ 100 บาท ทุนที่ออกและเรียกชำระ 1,000,000 บาท สำหรับผลประโยชน์ที่คาดว่าจะได้รับคือการขยายธุรกิจ และเพิ่มช่องทางการรับรู้รายได้และกำไร